
SEANCËN E DREJTON
NËNKRYETARJA E   KUVENDIT
ERMONELA FELAJ
(Seanca filloi në orën 10:00)

Rendi i ditës:
1. Miratimi i procesverbalit të seancës plenare të datës 4.3.2024 (neni 44, pika 2, i Rregullores së Kuvendit) 
2. Njoftime (neni 44, pika 3, i  Rregullores së Kuvendit) 
3. Projektligji “Për burimet ujore” (në mbështetje të neneve 78 dhe 83, pika 1, të Kushtetutës, dhe neneve 55 dhe 73-77 të Rregullores, shumicë e thjeshtë votash për miratim) 
Pyetje 
Shprehet nismëtari. 
Shprehet Komisioni përgjegjës për Veprimtaritë Prodhuese, Tregtinë dhe Mjedisin. 
Shprehet për dhënie mendimi Komisioni për Ekonominë dhe Financat. 
Shprehet për dhënie mendimi Komisioni për Çështjet Europiane. 
Diskutime 
(Shprehen grupet parlamentare.) 
Koha e votimit 
4. Projektligji “Për disa shtesa dhe ndryshime në ligjin nr. 93/2015 “Për turizmin”, i ndryshuar” (në mbështetje të neneve 78, dhe 83, pika 1, të Kushtetutës, dhe neneve 55 dhe 73-77 të Rregullores, shumicë e thjeshtë votash për miratim) 
Pyetje 
Shprehet nismëtari. 
Shprehet Komisioni përgjegjës për Veprimtaritë Prodhuese, Tregtinë dhe Mjedisin. 
Shprehet për dhënie mendimi Komisioni për Çështjet Ligjore, Administratën Publike dhe të Drejtat e Njeriut. 
Shprehet për dhënie mendimi Komisioni për Çështjet Europiane.
Diskutime 
(Shprehen grupet parlamentare.) 
Koha e votimit 
5. Projektligji “Për disa ndryshime në ligjin nr. 55/2015 “Për investimet strategjike në Republikën e Shqipërisë”, i ndryshuar” (në mbështetje të nenit 81, pika 1 dhe 2, të Kushtetutës, dhe neneve 55, 68 dhe 73-77 të Rregullores, shumicë e thjeshtë votash për miratim) 
Pyetje 
Shprehet nismëtari. 
Shprehet Komisioni përgjegjës për Veprimtaritë Prodhuese, Tregtinë dhe Mjedisin. 
Shprehet për dhënie mendimi Komisioni për Çështjet Ligjore, Administratën Publike dhe të Drejtat e Njeriut. 
Shprehet për dhënie mendimi Komisioni për Ekonominë dhe Financat. 
Diskutime 
(Shprehen grupet parlamentare.) 
Koha e votimit 
6. Projektligji “Për një ndryshim në ligjin nr. 9121, datë 28.7.2003 “Për mbrojtjen e konkurrencës”, të ndryshuar” (në mbështetje të nenit 81, pika 1, i Kushtetutës, dhe neneve 55, 68 dhe 73-77 të Rregullores, shumicë e thjeshtë votash për miratim) 
Pyetje 
Shprehet nismëtari. 
Shprehet Komisioni përgjegjës për Ekonominë dhe Financat. 
Shprehet për dhënie mendimi Komisioni për Çështjet Ligjore, Administratën Publike dhe të Drejtat e Njeriut. 
Shprehet për dhënie mendimi Komisioni për Veprimtaritë Prodhuese, Tregtinë dhe Mjedisin. 
Diskutime 
(Shprehen grupet parlamentare.) 
Koha e votimit 
7. Diskutime për çështje jashtë rendit të ditës (në mbështetje të nenit 45 të Rregullores së Kuvendit: “Çdo deputet mund të flasë jo më shumë se 5 minuta dhe nëse diskuton në emër të grupit parlamentar, jo më shumë se 8 minuta.” Koha e diskutimeve për çështje jashtë rendit të ditës nuk mund të jetë më shumë se 60 minuta.)















Ermonela Felaj – Mirëdita, kolegë!
Meqenëse kuorumi është i plotë, e deklaroj të hapur seancën plenare. 
I lutem Gardës që të spostohet në të dyja dyert e hyrjes së sallës së seancave plenare.
(Zhurmë në sallë)
Kolegë, sot është 7 Marsi, një ditë e veçantë dhe me shumë emocion për shumëkënd, ndaj, në respekt jo vetëm të kësaj dite, por edhe të 8 Marsit, do të doja që në emër të Kuvendit të Shqipërisë të uronim të gjithë mësuesit, edukatorët, pedagoget dhe pedagogët. Mendoj se do të vlente të tregonim sadopak respekt, sepse shqiptarët sot nuk kanë në agjendë atë që kemi ne në agjendë, por kanë dy ditë të shënuara. Kështu që unë nuk kërkoj t’ju imponohem, por besoj se sjellja juaj sot, më shumë sesa në respekt të Kuvendit, duhet të ndryshonte në respekt të dy festave të rëndësishme, siç janë festa e mësuesve dhe festa e grave.
Sidoqoftë, e hapim seancën plenare.
Ju bëj të njohur rendin e ditës për seancën e sotme plenare. 
(Pasi lexon rendin e ditës.)
Fillojmë me çështjet e rendit të ditës. Procesverbali i seancës plenare të datës 4.3.2024 ju është vënë në dispozicion. 
Kush është dakord me procesverbalin? Faleminderit!
Miratohet.
Kalojmë te njoftimet. Dëshiroj t’ju njoftoj se në Kuvend është depozituar një nismë deputeti, titullin e të cilës e keni edhe në sistemin elektronik këtu në sallë. Po kështu, në Kuvend është depozituar nga kryetari i Grupit Parlamentar të Partisë Socialiste kërkesa me nr. prot. 879, datë 6.3.2024, për ndryshimin e rendit të ditës të seancës së sotme plenare. Kërkohet që në rendin e ditës të seancës së sotme plenare të futet nisma e koleges sonë deputete, zonjës Evis Kushi, për disa ndryshime në ligjin “Për arsimin dhe formimin profesional në Republikën e Shqipërisë”. Në bazë të nenit 31, pika 2 e Rregullores, Kuvendi merr vendim me jo më pak se tre të pestat e deputetëve të pranishëm në sallë. Në fakt, nga shërbimet më konfirmohet se ky kuorum është i plotësuar tanimë. 
Kështu që, nëse nuk dëshiron njeri ta marrë fjalën për këtë propozim, ju ftoj në votim. Votimi është i hapur. Për ndryshimin e rendit të ditës votohet me karton. 
Kush është dakord me ndryshimin e rendit të ditës, sipas kërkesës së Grupit Parlamentar të Partisë Socialiste? Kundër? Dy vota kundër. 
Miratohet.
(Ndërhyrje pa mikrofon nga salla)
Ju lutem, shikoj kartonët, nuk dëgjoj fjalët.
Atëherë, shtohet edhe kjo çështje në rendin e ditës së sotme.
Dëshiroj t’ju bëj edhe disa njoftime të tjera, përpara se të vazhdojmë me çështjet e rendit të ditës.
(Zhurmë në sallë)
Bazuar në përcaktimet e kreut IV të Rregullores së Kuvendit të Shqipërisë, në nenet 19, 20 dhe 21, nga ana e Grupit Parlamentar “Demokraci dhe Integrim” kërkohet që disa prej deputetëve të këtij grupi të jenë anëtarë zëvendësues në delegacionet e Kuvendit të Shqipërisë, si më poshtë: 
Zonja Mesila Doda të jetë pjesë e delegacionit të Kuvendit të Shqipërisë në Komitetin Parlamentar për Stabilizim-Asociim dhe Asamblenë Parlamentare të OSBE-së.
Zoti Shpëtim Idrizi të jetë pjesë e delegacionit të Kuvendit të Shqipërisë në Komitetin Parlamentar për Stabilizim-Asociim dhe Asamblenë Parlamentare të Atlantikut të Veriut   (NATO).
Zoti Nustret Avdulla të jetë pjesë e delegacionit të Kuvendit të Shqipërisë në Asamblenë Parlamentare të Bashkëpunimit Ekonomik të vendeve të Detit të Zi (PABSEC).
Zoti Gëzim Ademaj të jetë pjesë e delegacionit të Kuvendit të Shqipërisë në Asamblenë Parlamentare të Mesdheut.
(Zhurmë në sallë)
Fillojmë me çështjet e rendit të ditës, kolegë.
Për shkak të cenimit të rregullave të zhvillimit të seancës, jemi të detyruar të vijojmë me mënyrën e zakonshme. Realisht, ju ftoj që, të paktën, sot ta ndryshoni këtë sjellje, por sidoqoftë, siç e thashë, nuk është as detyra dhe as dëshira ime t’ju imponohem në këtë fazë. 
I ftoj kolegët të bëhen gati për procesin e votimit.
Hapet votimi për prezencën. 
Mbyllet votimi për prezencën.
68 deputetë ngritën kartonin për të provuar prezencën e tyre në sallën e Kuvendit.
Vazhdojmë me votimin e akteve.
 Projektligji i parë që do të votojmë është ai “Për burimet ujore”. Kujtoj që ky akt kërkon shumicë të thjeshtë votash. Votimi është i hapur. Votohet në parim.
Kush është dakord në parim me projektligjin “Për burimet ujore”? Faleminderit! Kundër?
(Ndërhyrje pa mikrofon nga salla)
Me shumicë të thjeshtë, kolegë, jo shumicë absolute. Dakord?
(Ndërhyrje pa mikrofon nga salla)
Po, pra, po, por shumicë e thjeshtë kur kuorumi është i plotësuar. Nëse nuk do të ishit shkëputur kaq gjatë nga Kuvendi, do ta kishit lexuar Rregulloren dhe do ta kishit kuptuar. Abstenim? Nuk ka.
Miratohet.
Kalojmë në votimin nen për nen, sipas variantit të komisionit.
Neni 1. Pro? Kundër? Abstenim?
Miratohet.
Neni 2. Pro? Kundër? Abstenim?
Miratohet.
Neni 3. Pro? Kundër? Abstenim?
Miratohet.
(Zhurmë në sallë)
(Nga neni 4 deri në nenin 58 ndiqet e njëjta procedurë votimi e miratimit të neneve.)
(Zhurmë në sallë)
Neni 59. Pro? Kundër? Abstenim?
Miratohet.
Neni 60. Pro? Kundër? Abstenim?
Miratohet.
Neni 70. Pro? Kundër? Abstenim?
Miratohet.
Neni 71. Pro? Kundër? Abstenim?
Miratohet.
Neni 72. Pro? Kundër? Abstenim?
Miratohet.
(Nga neni 73 deri në nenin 112 ndiqet e njëjta procedurë votimi e miratimit të neneve.)
(Ndërhyrje pa mikrofon)
Të lutem, mos më ndërprit, se do ta sqaroj edhe Rregulloren!
Neni 113. Pro? Kundër? Abstenim?
Miratohet.
(Nga neni 114 deri në nenin 178 ndiqet e njëjta procedurë votimi e miratimit të neneve.)
Neni 179 bën fjalë për shfuqizimet. 
Pro? Kundër? Abstenim?
Miratohet.
Neni 180 bën fjalë për hyrjen në fuqi të këtij ligji brenda afatit të zakonshëm, prej 15 ditësh nga botimi në Fletoren Zyrtare. 
Pro? Kundër? Abstenim?
Miratohet.
Kalojmë në votimin në tërësi të këtij projektligji. 
Kush është dakord me projektligjin “Për burimet ujore” në tërësi?  Kundër? 2 kundër.
Ju lutem, votohet me karton, jo duke bërë shenja të tjera! 
Abstenim? Nuk ka.
Miratohet.
(Zhurmë në sallë)
Kolegë, që në hapje të kësaj seance u kujdesa të theksoja që e kishim kuorumin e nevojshëm për të filluar seancën, siç kishim kuorum dhe vazhdojmë të kemi kuorum edhe për votimin. Dakord? 
(Zhurmë në sallë)
Po të ishit ulur, do t’i kishit ndjekur të gjitha këto gjëra, por në kushtet që ju krijoni, unë nuk kam detyrim t’ju jap përgjigje juve, që vini për të prishur seancën.
Kështu që,  ju lutem, kolegë!
(Zhurmë në sallë)
Kalojmë në votimin e pikës së dytë të rendit të ditës, të projektligjit “Për disa shtesa dhe ndryshime në ligjin nr. 93/2015 “Për turizmin”, të ndryshuar””.
Zonja Kumbaro, përpara se të votojmë, dëshironi të thoni diçka për projektligjin?
(Zhurmë në sallë)
 Në rregull, mund të shfrytëzoni të gjitha hapësirat e tjera. 
Faleminderit edhe për gjestin tuaj ndaj koleges që kërkoi t’ju ndërpriste fjalën!
Kalojmë në votimin e projektligjit.
Zonja Spiropali.
(Zhurmë në sallë)
Kolegë, kalojmë në votimin e projektligjit “Për disa shtesa dhe ndryshime në ligjin nr. 93/2015 “Për turizmin”, të ndryshuar””. Edhe ky akt kërkon shumicë të thjeshtë votash. Votimi është i hapur. Votohet në parim. 
Kush është dakord në parim me projektligjin  “Për disa shtesa dhe ndryshime në ligjin nr.93/2015 “Për turizmin”, të ndryshuar””. 
Faleminderit, kolegë!
Kundër? Abstenim? 
(Zhurmë në sallë)
Jua kam deklaruar numrin që në fillim, kolegë, sepse, pavarësisht sjelljes suaj, ne arrijmë të bëjmë kuorum në çdo kohë, këtë duhet ta keni të qartë.
Kalojmë në votimin nen për nen. 
(Ndërhyrje pa mikrofon)
Votohen gjithsej 39 nene. 
Neni 1. Kush është dakord me nenin 1, sipas variantit të komisionit përgjegjës? Kundër? Abstenim?
Miratohet. 
Neni 2. Pro? Kundër? Abstenim? 
Miratohet. 
Neni 3. Pro? Kundër? Abstenim? 
Miratohet. 
(Nga neni 4 deri te neni 37 ndiqet e njëjta procedurë votimi e miratimit të neneve.)
Neni 38. Pro? Kundër? Abstenim? 
Miratohet. 
Neni 39, që bën fjalë për hyrjen në fuqi të ligjit? Pro? Kundër? Abstenim? 
Miratohet. 
(Zhurmë në sallë)
Kalojmë në votimin në tërësi. 
Kush është dakord, kolegë, me projektligjin “Për disa shtesa dhe ndryshime në ligjin nr. 93/2015 “Për turizmin”, të ndryshuar””?
Faleminderit! Kundër? Nuk ka. Abstenim? Nuk ka. 
Miratohet edhe ky ligj.
Në qoftë se keni merakun e votave, uluni, vendosni kartën elektronike te pajisja dhe numri del automatikisht në sistem. Përndryshe, numri është ai që ju thashë dhe që deklaron sekretaria. Dakord? 
(Zhurmë në sallë)
Uluni, që ta merrni vesh numrin!
Kalojmë në pikën e tretë të rendit të ditës: projektligji “Për disa shtesa dhe ndryshime në ligjin nr. 55/2015 “Për investimet strategjike në Republikën e Shqipërisë”, të ndryshuar””. 
Po, zonja Spiropali.
Elisa Spiropali – Është hera e parë që e marr fjalën në këta katër muaj të këtij teatri dhe të këtij cirku, por dua t’ju them diçka shumë miqësisht. 
Sot është 7 Marsi. Vetëm një koment... 
(Zhurmë në sallë)
Qetësohu, zoti deputet!
Ermonela Felaj – Qetësohu!
Zoti deputet, ti nuk i çirresh dot asnjë gruaje dhe asnjë vajze në ditën e sotme!
Elisa Spiropali – Desha të bëj një urim...
Ermonela Felaj – Zoti deputet, ulu, se është për turpin tuaj kjo që jeni duke bërë!
Elisa Spiropali – Desha të bëj një urim për të gjithë mësuesit e Shqipërisë sot, për 7 Marsin, besoj edhe në emrin tuaj...
(Zhurmë në sallë)
Qetësohuni, ç’keni?!
Një urim për mësuesit. Madje, besoj që mësuesit na kanë mësuar se të paktën kur flet dikush, nuk ia marrin fjalën të tjerët, nuk bëhet zhurmë, nuk ka bilbila!
Unë besoj se ka ardhur koha t’i gjejmë dy fjalë të përbashkëta. 
Ejani në Konferencën e Kryetarëve të biem dakord, siç kemi diskutuar vijimësisht për kërkesat tuaja! 
Ejani në Komisionin për Reformën Zgjedhore dhe sillni propozime përmbajtësore! Mos e merrni peng këtë ditë, që nuk është jona, por është dita e mësuesve! 
(Zhurmë në sallë)
Në fakt, të gjithë fëmijëve të Shqipërisë sot po u jepni shembullin më të shëmtuar, Ervin! E kam shumë sinqerisht këtë gjë.
Besoj që jemi shumë afër gjetjes së një zgjidhjeje për këtë absurditet. 
Partinë e bashkuat, të gjithë udhëheqësit janë bashkë, jeni të fortë e të gatshëm, jeni gjallë e jeni në dritë të vërtetë, vazhdoni përpara dhe besoj se zgjidhja është shumë e thjeshtë!
Gëzuar 7 Marsin të gjithë mësuesve dhe 8 Marsin të gjitha grave këtu, se nuk do të shihemi nesër!
Faleminderit!
Ermonela Felaj –Vazhdojmë me votimin e projektligjit “Për disa ndryshime në ligjin nr. 55/2015 “Për investimet strategjike në Republikën e Shqipërisë””, akt i cili, gjithashtu, kërkon shumicë të thjeshtë votash. Shpresoj që kolegët deputetë ta dinë ndryshimin midis shumicës absolute dhe shumicës së thjeshtë, të cilën ne sot e kemi. 
(Zhurmë në sallë)
Atëherë, votimi është i hapur dhe me karton.
Ju lutem, kolegë! Kush është dakord në parim me këtë projektligj? 
Kundër? 2 vota kundër. 
Miratohet.
Kalojmë në votimin nen për nen të këtij projektligji, i cili ka gjithsej dy nene, kështu që do të votojmë për këto dy nene të propozuara si amendim në ligjin “Për investimet strategjike në Republikën e Shqipërisë”.
Neni 1. Kush është dakord me nenin 1? Kundër? Abstenim? 
Miratohet. 
Neni 2.  Kush është dakord me nenin 2? Kundër? Abstenim? 
Miratohet.
E hedhim në votim në tërësi projektligjin. 
Kush është dakord në tërësi me këtë projektligj? Kundër? Abstenim? 
Miratohet edhe projektligji “Për investimet strategjike në Republikën e Shqipërisë”. 
(Zhurmë në sallë)
Kalojmë në pikën tjetër të rendit të ditës: projektligji “Për një ndryshim në ligjin nr. 9121, datë 28.7.2003 “Për mbrojtjen e konkurrencës”, të ndryshuar””. Edhe ky akt kërkon shumicë të thjeshtë votash. 
(Zhurmë në sallë)
Ju lutem, uluni, në qoftë se doni të merrni përgjigje dhe doni të dëgjoheni!
Këtu, në këtë mënyrë, nuk komunikohet! Uluni!
Votimi për këtë projektligj është i hapur.
Atëherë, kush është dakord me këtë projektligj? 
Ju lutem, kolegë! 
Zoti Leskaj, është projektligji juaj.
(Ndërhyrje pa mikrofon)
Po pra. 1 votë pro. Kundër? 
Rrëzohet projektligji. 
Faleminderit, kolegë deputetë, për votimin!
(Zhurmë në sallë)
Kalojmë në pikën e fundit të rendit të ditës: projektligji “Për disa shtesa dhe ndryshime në ligjin nr. 15, datë 1.2.2017 “Për arsimin dhe formimin profesional në Republikën e Shqipërisë”, akt i cili, gjithashtu, kërkon shumicë të thjeshtë votash, dhe shumica e thjeshtë e votave nënkupton kuorumin në sallën e Kuvendit, që është i cilësuar këtë herë, si dhe votimin nga ana jonë. 
Votohet gjithsej për 5 nene. 
Atëherë, kush është dakord në parim me këtë projektligj? 
Faleminderit! Kundër? Abstenim? Nuk ka. 
Miratohet.
Kalojmë në votimin nen për nen të këtij projektligji.
Neni 1. Kush është dakord me nenin 1? Kundër? Abstenim? 
Miratohet.
Neni 2. Kush është dakord me nenin 2? Kundër? Abstenim? 
Miratohet.
Neni 3. Kush është dakord me nenin 3? Kundër? Abstenim? 
Miratohet.
Neni 4. Kush është dakord me nenin 4? Kundër? Abstenim? 
Miratohet.
Neni 5. Kush është dakord me nenin 5? Kundër? Abstenim? 
Kalojmë në votimin në tërësi të këtij projektligji. 
(Zhurmë në sallë)
Edhe një herë, votohet për projektligjin “Për arsimin dhe formimin profesional në Republikën e Shqipërisë”. Kush është dakord në tërësi me ndryshimet e propozuara në këtë projektligj? Kundër? Abstenim?
Miratohet edhe ky projektligj. 

Kolegë, do të kishim dashur ta zhvillonim ndryshe këtë seancë, por kjo nuk varet nga ne, varet nga sjellja që ju dëshironi të ndani me Kuvendin e Shqipërisë dhe me qytetarët. Sidoqoftë, në emër të Kuvendit të Shqipërisë, vlen urimi për të gjitha gratë dhe vajzat deputete: gëzuar 8 Marsin!
 Shpresojmë që atë frymë komunikimi, që e gjeni shpesh në aktivitete jashtëparlamentare, ta keni edhe në sallën e Kuvendit!
Ditën e mirë!
(Seanca u mbyll në orën 10:35)


Nënkryetarja e Kuvendit

Ermonela Felaj

